विपक्ष की भूमिका रही नकारात्मक
पूर्वाभ्यास
नेताप्रतिपक्ष प्रेम कुमार धूमल के बयान को लेकर सियासत गरमा गई है। कैबिनेट मंत्रियों ने धूमल के बयान को राजनीति से प्रेरित बताते हुए जनता को गुमराह करने वाला बताया। कैबिनेट मंत्री विद्या स्टोक्स, कौल सिंह ठाकुर, जीएस बाली, सुजान सिंह पठानिया, मुकेश अग्निहोत्री, सुधी शर्मा, प्रकाश चौधरी और कर्नल धनीराम शांडिल ने धूमल को सलाह दी है कि उन्हें इस प्रकार की आधारहीन, बयानबाजी से बचना चाहिए, क्योंकि इससे उन्हें कोई फायदा नहीं होने वाला नहीं है। प्रदेश के लोग भाजपा द्वारा किए गए गलत कार्यों से भली-भांति परिचित हैं और भविष्य में जनता उन्हें माकूल जवाब देगी। उन्होंने कहा कि भाजपा ने तीन सालों में नकारात्मक विपक्ष की भूमिका निभाई है। उन्होंने कहा कि भाजपा नेता अब सरकार की उत्कृष्ट उपलब्धियों को आसानी से पचा नहीं पा रहे हैं और प्रदेश के लोगों का विकास के मुख्य विषय से ध्यान भटकाने का प्रयास कर रहे हैं। ऐसे द्वेषपूर्ण एवं आधारहीन बयानबाजी करने से पूर्व तथ्यों की जांच कर लेनी चाहिए। मुख्यमंत्री वीरभद्र सिंह के नेतृत्व में प्रदेश में संतुलित एवं समग्र विकास सुनिश्चित हुआ है। प्रदेश में पंचायती राज चुनावों के दृष्टिगत आदर्श आचार संहिता लागू होने के कारण प्रदेश सरकार के तीन वर्ष पूरे होने पर आयोजित होने वाला समारोह नहीं किया जा सका।
मंडी: दूसरे चरण के पूर्वाभ्यास में मौजूद पीठासीन मतदान अधिकारी।
hin_Deva san_Deva hin_Deva hin_Deva